**ECOCOST::VYKDYMAS PAGRINDINIAI FUNKCIONALUMAI**

|  |  |  |
| --- | --- | --- |
| **Nr.** | **Funkcionalumas** | **Funkcionalumo aprašymas** |
|  | Elektroninė byla | Sistemoje realizuota galimybė formuoti elektroninę bylą, kurioje yra saugomi elektroniniai dokumentai (susiję su viešojo pirkimo procedūrų vykdymu). Elektroninė byla yra suskirstyta į aplankus:   * pirkimo dokumentai; * protokolai; * skelbimai; * pasiūlymai; * susirašinėjimas; * pretenzijos sutartys; * sutartys. |
|  | Sistemoje yra galimybė įkelti į konkretaus pirkimo elektroninę bylą *\*.doc* ir *\*.pdf* formato dokumentus į tam skirtas dokumento byloje vietas ir aplankus bei:   * pateikti dokumentą derinimui ir pasirašymui pagal nustatytą dokumentų derinimo schemą; * peržiūrėti derinimo metu atsiradusius dokumentų pokyčius juos suskirstant į dokumentų versijas (kai dokumentas derinamas *\*.doc* formatu); * pateikti komentarus dokumentui per sistemą; * uždėti dokumento suderinimo žymą; * pasirašyti dokumentą el. parašu; * atmesti dokumentą; * peržiūrėti dokumento derinimo eigą; * atsisiųsti visus pasirašytus ir patvirtintus dokumentus el. byloje *\*.zip* formatu. |
|  | Dokumentų derinimas/pasirašymas | Sistemoje yra galimybė nustatyti šias dokumento derinimo/pasirašymo schemas:   * visų derinimas iki konkrečios datos po kurios, jei dokumentas nėra atmetamas, jo statusas pakeičiamas į “suderintas”; * derinimas/pasirašymas pagal seką, kai derinimo dalyvių schemoje yra nustatoma pirmumo eilė ir sistema siunčia dokumentą nuosekliai pagal pirmumo seką.   Dokumento derinimo/pasirašymo dalyviai nustatomi pasirenkant konkrečius darbuotojus iš sąrašo arba nustatant, kad dalyviai – priskirta viešojo pirkimo komisija.  Derinamo ir pasirašymo procesas nutraukiamas, kai nors vienas iš derinimo/pasirašymo dalyvių atmeta dokumentą. Šiuo atveju dokumento statusas yra “atmestas” ir dokumento rengėjas turi įkelti dokumento naują versiją į sistemą bei vėl turi teikti dokumentą derinti/pasirašyti. |
|  | Pirkimų statusai | Sistemoje yra galimybė sekti vykdomų pirkimų statusus, pirkimus suskirstant pagal statuso būseną:   * Inicijavimas; * Pirkimo dokumentų rengimas; * Pasiūlymų gavimas; * Pasiūlymų vertinimas; * Baigti. |
|  | Sistemoje vykdomi pirkimai yra rodomi viename lange, kiekvieną pirkimą atvaizduojant atskiroje kortelėje su pagrindiniais duomenimis apie pirkimą pagal statusus “Kanban” lentos principu. Šiame lange yra būti galimybė ieškoti pirkimų pagal:   * pirkimo pavadinimą; * vykdytoją; * pirkimo numerį; * iniciatorių; * statusą. |
|  | Pirkimų inicijavimas | Sistemoje pirkimo iniciatoriai gali inicijuoti pirkimo procedūrų pradžią iš pirkimų plano, struktūrizuotai pateikdami papildomus duomenis iniciavimo pažymoje apie:   * skaidymą į dalis, pasiūlymui taikomus vertinimo kriterijus, kt. pirkimo procedūros aspektus; * pirkimo objektą; * tiekėjams taikomus kvalifikacinius reikalavimus; * pagrindines sutarties sąlygas. |
|  | Sistemoje yra galimybė generuoti pirkimo iniciavimo pažymą *\*.pdf* formatu, kurią galima būtų pateikti tvirtinimui. |
|  | Pirkimo skelbimas | Sistema parengia pirkimo skelbimą:  Dalis informacijos į skelbimo formą yra perkeliama iš poreikio ir inicijavimo paraiškų;  Pirkimo specialistui, priklausomai nuo pirkimo būdo, yra pateikiami klausimai, kurių atsakymai yra reikalingi skelbimui parengti;  Pirkimo specialistas turi galimybę rinktis kvalifikacijos reikalavimus iš standartinio pateikto arba savo sukurto (ir nuolat kuriamo) sąrašo. |
|  | Pirkimo sąlygos bei jų pakeitimai | Sistemoje yra galimybė generuoti pirkimo sąlygas *\*.doc* formatu iš nustatytų šablonų. Sistemoje generuojamos pirkimo sąlygas sudaro statinis tekstas iš šablono ir atitinkama dinaminė informacija iš pirkimo nustatymų (pavyzdžiui - nuostatos dėl pirkimo objekto ir apimčių; nuostatos dėl pasiūlymo užtikrinimo, vertinimo kriterijų ir pan.). |
|  | Sistemoje yra galimybė generuoti pirkimo dokumentų pakeitimus ir pakeitimų atitikties lenteles *\*.doc* formatu. |
|  | Sistemoje yra galimybė generuoti pasiūlymo formą *\*.xlsx* formatu. |
|  | Tiekėjų apklausos pažymos pildymas | Sistemoje yra galimybė generuoti tiekėjų apklausos pažymą iš šablono ir sistemoje esančių pasiūlymų duomenų, kurie įvesti. |
|  | Pirkimo eigos protokolai | Sistemoje yra galimybė generuoti vokų atplėšimo protokolą pagal šabloną, įvedant tokius duomenis:   * Pasiūlymų pateikimo duomenys iš CVP IS; * Pasiūlymų duomenys importuoti iš *\*.xlsx* failų (kurie buvo sukurti sistemoje ir pridėti su pirkimo dokumentais paskelbus apie pirkimą CVP IS). |
|  | Sistemoje yra galimybė automatizuotai vertinti tiekėjų kvalifikaciją bei generuoti kvalifikacijos protokolus iš šablonų *\*.doc* formatu, tenkinant šiuos reikalavimus:   * Kvalifikacijai vertinti sistemoje sudaroma kvalifikacijos vertinimo lentelė, kurioje kiekvienas tiekėjo pasiūlymas yra išskaidomas pagal kvalifikacijos reikalavimus; * Pirkimo specialistas/komisijos narys sistemoje ties konkrečiais reikalavimais kiekvienam pasiūlymui turi žymėti vertinimo rezultatus ir pastabas; * Pagal kvalifikacijos vertinimo lentelėje pažymėtus rezultatus sistema sugeneruoja kvalifikacijos vertinimo protokolą ir pranešimų tiekėjams tekstus. |
|  | Sistemoje yra galimybė automatizuotai vertinti pasiūlymus bei generuoti pasiūlymų vertinimo protokolus iš šablonų *\*.doc* formatu, tenkinant šiuos reikalavimus:   * Pasiūlymams keliamų reikalavimų vertinimams, techninių pasiūlymų vertinimams (ekonominio naudingumo atveju) sudaroma pasiūlymų vertinimo lentelė, kurioje tiekėjų pasiūlymas išskaidomas pagal reikalavimus ir/arba kriterijus; * Pirkimo specialistas/komisijos narys sistemoje ties konkrečiais reikalavimais ar kriterijais kiekvienam pasiūlymui gali žymėti vertinimo rezultatus ir pastabas; * Pagal vertinimo lentelėje pažymėtus rezultatus sistema sugeneruoja pasiūlymo vertinimo protokolą ir pranešimų tiekėjams tekstus. |
|  | Sistemoje yra galimybė automatizuotai vertinti pasiūlymus bei generuoti laimėtojų eilės paskelbimo protokolus iš šablonų *\*.doc* formatu, tenkinant šiuos reikalavimus:   * Sistema automatiškai suranguoja pasiūlymus eilėje pagal kainą arba ekonominį naudingumą (vertindamas pagal į sistemą įvestą formulę, tiekėjo pasiūlytus rodiklius arba pirkimo specialistų vertinimus); * Sistema generuoja laimėtojų eilės protokolą įtraukdama pasiūlymų surangavimo rezultatus. |
|  | Ataskaitos | Sistemoje yra galimybė iš įvestų duomenų generuoti pirkimo procedūrų ataskaitą bei kitas ataskaitas. |